આ બધું અટક્યું જયારે એક કરતા વધારે ઈશ્વરમાં માનતા રોમન રાજાઓને એકેશ્વરવાદી ખ્રિસ્તીઓએ સહકાર આપવાનું નકાર્યું, અને એ સમયથી રાજ્ય અને ધર્મનું ડેડલી કોમ્બીનેશન શરુ થયું જે આપણને આજના દિવસ સુધી નડી રહ્યું છે. આ બધું આજના યુરોપ અને મિડલ ઈસ્ટમાં થઇ રહ્યું હતું ત્યારે આપણું કલ્ચર અને ચાઇનીઝ સંસ્કૃતિ શાંતિથી બેઠા રહ્યા. યુરોપ વર્ષો સુધી આ ગડમથલમાં ફસાતું રહ્યું અને જયારે એ ગડમથલ માંથી બહાર નીકળ્યું ત્યારે એને એક એવો સુપરપાવર મળી ગયો હતો જેણે માનવજાતને એક નવીજ દિશામાં મોકલી દીધી.